ROZHODNUTIE RADY 2005/806/SZBP
z 21. novembra 2005,
ktorým sa vykonáva jednotná akcia 2005/557/SZBP o civilno-vojenskej akcii Európskej únie na podporu misie Africkej únie v oblasti sudánskeho Dárfúru
RADA EURÓPSKEJ ÚNIE,
so zreteľom na jednotnú akciu Rady 2005/557/SZBP z 18. júla 2005 o civilno-vojenskej akcii Európskej únie na podporu misie Africkej únie v oblasti sudánskeho Dárfúru (1), a najmä na jej článok 8 ods. 1 druhý pododsek v spojení s článkom 23 ods. 2 Zmluvy o Európskej únii,
keďže:
(1)
Rada v súlade s článkom 15 jednotnej akcie 2005/557/SZBP rozhodla o pokračovaní civilno-vojenskej akcie Európskej únie na podporu misie Africkej únie v oblasti sudánskeho Dárfúru.
(2)
Pokiaľ ide o civilnú zložku, Rada by mala v súvislosti s tým rozhodnúť o referenčnej sume na pokračovanie podpornej akcie.
(3)
Akcia EÚ na podporu AMIS II bude riadená v kontexte situácie, ktorá môže zhoršiť a mohla by poškodiť ciele SZBP stanovené v článku 11 zmluvy,
ROZHODLA TAKTO:
Článok 1
1. Finančná referenčná suma určená na pokrytie výdavkov v súvislosti s vykonávaním oddielu II jednotnej akcie 2005/557/SZBP od 29. januára do 28. júla 2006 je 2 200 000 EUR.
2. Výdavky financované zo sumy stanovenej v odseku 1 sa spravujú v súlade s postupmi a pravidlami Európskeho spoločenstva uplatniteľnými na rozpočet, pričom platí výnimka, že akékoľvek predbežné financovanie neostáva vlastníctvom Spoločenstva. Štátni príslušníci tretích štátov môžu predkladať ponuky do verejnej súťaže.
Článok 2
Rada najneskôr 30. júna 2006 zhodnotí, či by podporná akcia EÚ mala pokračovať.
Článok 3
Toto rozhodnutie nadobúda účinnosť dňom jeho prijatia.
Výdavky sa považujú za oprávnené od 29. januára 2006.
Článok 4
Toto rozhodnutie sa uverejní v Úradnom vestníku Európskej únie.
V Bruseli 21. novembra 2005